56. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 866 της 28 Νοεμ./10 Δεκ. 1975 (ΦΕΚ Α΄281) Περί εφαρμογής του άρθρ. 1 του Ν.Δ. 59/1974 «περί συστάσεως και επαναλειτουργίας πολιτικών κομμάτων». Έχοντες υπόψη: 1.Τας διατάξεις του άρθρ. 2 του υπ’ αριθ. 59/1974 Ν.Δ/τος «περί συστάσεως και επαναλειτουργίας πολιτικών κομμάτων» και 2.Την υπ’ αριθ. 846/13.11.1975 γνωμοδότησιν του Συμβουλίου της Επικρατείας, προτάσει των Ημετέρων επί της Δικαιοσύνης και των Εσωτερικών Υπουργών, αποφασίζομεν: Άρθρον μόνον.-Εις περίπτωσιν καθ’ ην εκ της κατά το άρθρ. 1 παρ. 2 του Ν.Δ. 59/1974 «περί συστάσεως και επαναλειτουργίας πολιτικών κομμάτων» (ανωτ.αριθ.43) δηλώσεως προκύψει διαφωνία ως προς την χρήσιν ονόματος ή εμβλήματος πολιτικών κομμάτων, αύτη επιλύεται υπό της Επιτροπής του άρθρ. 38 του υπ’ αριθ. 650/1974 Π.Δ/τος «περί κωδικοποιήσεως των ισχυουσών διατάξεων της εκλογικής νομοθεσίας» (ανωτ.αριθ.45).  Εις τους αυτούς επί της Δικαιοσύνης και των Εσωτερικών Ημετέρους Υπουργούς, ανατίθεμεν την δημοσίευσιν και εκτέλεσιν του παρόντος Δ/τος. 